Lav et referat af nedenstående tekst:

Tekst:
Den er ikke sådan lige at få rejst op igen, sådan en piloteringsmaskine, når den først ligger ned. Der erfarede folkene fra Arkil Fundering A/S onsdag morgen, da netop en piloteringsmaskine væltede på en byggeplads på Østre Havnegade ved Musikkens Hus i Aalborg. - Det er ikke så godt, men vi har folk på sagen, og vi regner med at have maskinen bjærget senest i morgen, siger Palle Knudsen, administrerende direktør i Arkil Fundering A/S. Virksomheden er i gang med et job for entreprenørfirmaet A. Enggaard A/S, og piloteringsmaskinen var ved at ramme pæle dybt ned i jorden med et hammerhoved, der vejer lige så meget som en stor elefant. Derfor kan det tage lidt tid at få den højkant igen. - Vi skal have skaderne vurderet og have nogle forsikringsfolk til at kigge på det i løbet af eftermiddagen, før vi kan sende kranerne ind og løfte den fri. Og der skal nogle store kraner til, siger Palle Knudsen. Han fortæller, at det er utroligt sjældent, at maskiner i den størrelsesorden vælter. Heldigvis kom ingen til skade ved uheldet, og byggeriet er da heller ikke gået helt i stå, oplyser Palle Knudsen.

Referat:
Senest i morgen skulle den piloteringsmaskine, der er væltet på en byggeplads ved Musikkens Hus onsdag formiddag, være på højkant igen.